കടിച്ചുപിടിച്ചു വരച്ചു വിശ്വപ്രതാപ് ഇന്ത്യ ബുക്ക് ഓഫ് റെക്കോര്ഡ്സില് മലയിന്കീഴ്: പരമ്ബരാഗത ചുമര് ചിത്രകലയില് വേറിട്ട പരീക്ഷണങ്ങളുമായി മുന്നോട്ട് പോകുന്ന ഒരു കലാകാരന്. മോഹന്ലാലിന്റെ ബറോസ് എന്നാ ചിത്രത്തിലെ കഥാപാത്രത്തെ വായ കൊണ്ട് ബ്രഷ് കടിച്ചുപിടിച്ച് വരച്ച് നാമെല്ലാവരെയും ഞെട്ടിച്ചിരിക്കുകയാണ് മലയിന്കീഴ് തച്ചോട്ടുകാവ് സ്വദേശി വിശ്വപ്രതാപ്. മ്യൂറല് ചിത്രകാരനാണ് വിശ്വപ്രതാപ്. ചിത്രരചനയോടുള്ള അഗാദ്ധമായ അഭിനിവേഷവും, മോഹന്ലാലിനോടുള്ള കടുത്ത ആരാധനയും ഇന്ന് വിശ്വാപ്രതാപ് എന്ന കലാകാരനെ കൊണ്ടെത്തിച്ചിരിക്കുന്നത് ഇന്ത്യ ബുക്ക് ഓഫ് റെക്കോര്ഡസിന്റെ പടിവാതില്ക്കല്. ഇദ്ദേഹം ചിത്രരചന അഭ്യസിച്ചിട്ടില്ല എന്നതാണ് എടുത്തുപറയേണ്ട പ്രത്യേകത. വരയ്ക്കുന്ന ചിത്രങ്ങളൊക്കെയും ആസ്വാദകന്റെ മനസ്സില് ആഴത്തില് പതിപ്പിക്കാനുള്ള അസാമാന്യ കഴിവാണ് വിശ്വപ്രതാപിനെ വ്യത്യസ്തനാക്കുന്നത്. മൂന്ന് മണിക്കൂറും 28 മിനിറ്റും കൊണ്ട് കളര് പോര്ട്രെയ്റ്റ് ആയാണ് വിശ്വപ്രതാപ് മോഹന്ലാലിന്റെ ചിത്രം വരച്ചിരിക്കുന്നത്. ഈ സവിശേഷത ആണ് ഈ കലാകാരനെ ഇന്ത്യ ബുക്ക് ഓഫ് റെക്കോര്ഡ്സിലും ഇടം നേടിക്കൊടുത്തത്. മൂന്ന് അടി ഉയരത്തിലും നാലടി വീതിയിലുമാണ് ചിത്രം വരച്ചിരിക്കുന്നത്. കുട്ടിക്കാലം മുതല് ചിത്രരചനയോടുള്ള ഇഷ്ടവും, താല്പര്യവുമാണ് വിശ്വപ്രതാപിനെ മ്യൂറല് ചിത്രരചന രംഗത്ത് ചുവടുറപ്പിച്ചത്. പല ജോലികള്ക്കിടയില് നിറങ്ങള് വാങ്ങി സ്വന്തമായി വരച്ചുതുടങ്ങി. മറ്റ് കലാകാരന്മാരുടെ മികച്ച വര്ക്കുകളുടെ റെഫറന്സ് യൂട്യൂബില് നിന്ന് ശേഖരിക്കും. കാലക്രമേണ ചിത്രങ്ങള് വരച്ച് കഠിനമായി പരിശ്രമിച്ചാണ് ഇന്ന് കാണുന്ന നിലയില് മ്യൂറല് ചിത്രകാരനായി മാറിയത്. വിശ്വപ്രതാപ് കലാകൗമുദിയോട് പറഞ്ഞു. പരമ്ബരാഗത ചിത്ര രചനയിലാണ് ശ്രദ്ധ കേന്ദ്രീകരിച്ചിരിക്കുന്നത്. ചിത്ര രചന ഇഷ്ടമുണ്ടായിരുന്ന കാലഘട്ടത്തില് ഒരു ആഗ്രഹം തോന്നിയാണ് ഈ മേഖലയിലേക്ക് തിരിഞ്ഞത്. കേരളീയ ചുമര്ചിത്രകല എന്നുപറയുമ്ബോള് ഗുരുകുല വിദ്യാഭ്യാസവും, ലോകത്താകമാനം ശ്രദ്ധചെലുത്തപ്പെടുന്ന ഒരു കലയുമാണ്. ഇത് പല രീതിയില് നമുക്ക് ചെയ്യാം. ഒരു ഫാന്സി ടൈപ്പിലാണ് ഞാന് ചെയ്യുന്നത്. അത് പഠിക്കാനുള്ള ശ്രമത്തിലാണ്. ഡാവിഞ്ചി സുരേഷ് പ്രചോദനം ചിത്ര രചനയില് പുതുമയും വ്യത്യസ്തതയും കൊണ്ടുവരാന് കഠിനപ്രയത്നം നടത്തുന്നവരാണ് ഓരോ കലാകാരന്മാരും. ഡാവിഞ്ചി സുരേഷിനെ പോലുള്ള പ്രഗത്ഭരായ ചിത്രകാരന്മാരാണ് വിശ്വപ്രതാപിന്റെ പ്രചോദനം. ബ്രഷ് വായകൊണ്ട് കടിച്ചുപിടിച്ച് കളറിലാണ് മോഹന്ലാലിന്റെ ചിത്രം ഈ കലാകാരന് വരച്ചിരിക്കുന്നത്. ഈ ഒരു കഠിനശ്രമത്തിന് ഇന്നേവരെ ആരും മുതിര്ന്നിട്ടില്ല എന്നതാണ് യാഥാര്ഥ്യം. ലാലേട്ടന്റെ അഭിനന്ദനം നിനച്ചിരിക്കാതെ ലഭിച്ച അംഗീകാരത്തിന് തന്റെ പ്രിയ നടന് മോഹന്ലാലിന്റെ അഭിനന്ദനവും വിശ്വപ്രതാപിനെ തേടിയെത്തി. ഫോണ് വിളിച്ചാണ് മോഹന്ലാല് വിശ്വപ്രതാപിനെ അഭിനന്ദിച്ചത്. നേരിട്ട് കാണാമെന്ന് ഉറപ്പും നല്കി. ലാലേട്ടന് ഫോണ് വിളിച്ച നിമിഷം ഇപ്പോഴും ആശ്ചര്യത്തോടെയാണ് ഓര്ത്തെടുക്കുന്നതെന്നും വിശ്വപ്രതാപ് പറയുന്നു. ഇന്ത്യ ബുക്ക് ഓഫ് റെക്കോര്ഡ്സിന്റെ അംഗീകാരം ലഭിച്ചതില് പറഞ്ഞറിയിക്കാനാകാത്ത സന്തോഷമുണ്ടെന്നും വിശ്വപ്രതാപ് പറഞ്ഞു. ഗീതാലയം ആര്ട്സ് തന്റെ അനുഭവ പശ്ചാത്തലങ്ങളില് നിന്നാണ് വിശ്വപ്രതാപ് ഇത്തരമൊരു ആശയം കൊണ്ടുവന്നത്. ഇന്ന് ഗീതാലയം ആര്ട്സ് എന്നൊരു ഇന്സ്റ്റിട്യൂട്ട് വിശ്വപ്രതാപിനുണ്ട്. ഇത് കാലക്രമേണ ഒരു വലിയ ചിത്ര രചന പഠനശാല ആക്കി മാറ്റണമെന്നാണ് വിശ്വപ്രതാപിന്റെ ആഗ്രഹം. ഇന്ന് ജില്ലയിലെ പല ക്ഷേത്രങ്ങളിലെയും ചുമരുകളില് വിശ്വപ്രതാപിന്റെ ചുമര്ചിത്രങ്ങള് കാണാം. രണ്ടാം എല്ഡിഎഫ് സര്ക്കാര് അധികാരത്തിലെത്തിയപ്പോള് വരച്ച പിണറായി വിജയന്റെ ചിത്രം നേരിട്ടു കൈമാറണമെന്നാണ് ഈ കലാകാരന്റെ ആഗ്രഹം. പരമ്ബരാഗത ചുമര് ചിത്രകലയില് പരീക്ഷണങ്ങളുമായി മുന്നോട്ട് പോകുന്ന വിശ്വാപ്രാധാപിന്റെ മറ്റൊരു സ്വപ്നം സിനിമയാണ്. എത്രയും വേഗം ആ വലിയ സ്വപ്നം സാക്ഷത്കരിക്കാന് ഈ കലാകാരന് സാധിക്കട്ടെ.